
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 21  
                                                             din 29 februarie 2024
privind aprobarea înscrierii în C.F. nr. 58297 a dreptului de proprietate a Statului Român, cu drept de administrare A.N.A.R. – A.B.A. Mureș, asupra cotei de 1214/1846 mp. teren 

având categoria de folosință ape curgătoare

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 5.494/09.02.2024 şi la Consiliul Local Sighișoara cu nr. 7.021/21.02.2024, de referatul de aprobare, înregistrat cu nr. 5.496/09.02.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Nota internă cu nr. 4.882/IX/5/07.02.2024, a Biroului Public Cadastru, Topometrie și Administrare Terenuri Agricole și Forestiere, prin care, în baza solicitărilor formulate de Apele Române și a actelor și înscrisurilor anexate acestora, atașate totodată notei amintite, se susține necesitatea adoptării unei hotărâri prin care Consiliul Local Sighișoara să își dea acordul de înscriere în C.F., în temeiul și prin efectul legii, a dreptului de proprietate a Statului Român cu drept de administrare A.N.A.R. – A.B.A. Mureș, pentru cota de 1214/1846 mp. teren având categoria de folosință ape curgătoare, reprezentând parte din albia râului Târnava Mare, înscrisă în C.F. 58297, sub nr. cad. 58297, urmând ca solicitarea înscrierii în cartea funciară să fie efectuată de către A.N.A.R. – A.B.A. Mureș;

Având în vedere adresa cu nr. 27.262/05.12.2023, a Administrației Naționale Apele Române – Administrația Bazinală de Apă Mureș, înregistrată la Municipiul Sighișoara cu nr. 39.597/05.12.2023, prin care se solicită întreprinderea demersurilor legale, așa cum au fost clar precizate în adresa cu nr. 13.245/29.07.2021, în vederea soluționării suprapunerii parțiale a terenului aferent podului de la intersecția străzii Consiliul Europei cu str. Gheorghe Lazăr, înscris în C.F. nr. 58297 Sighișoara, proprietate publică a Municipiului Sighișoara, cu terenul aferent albiei minore a râului Târnava Mare; 


  Având în vedere faptul că Municipiul Sighișoara a depus o cerere de înscriere privind rectificarea înscrierilor de carte funciară către O.C.P.I. Mureș, B.C.P.I. Sighișoara, în sensul excluderii categoriei de folosință ape curgătoare de 1214 mp., cu solicitarea de a rămâne în proprietatea Municipiului Sighișoara doar construcția C1, respectiv terenurile curți - construcții în întindere de 394 mp. și de 238 mp., solicitare care s-a finalizat prin emiterea Încheierii de respingere cu nr. 19.992/14.01.2021, fapt comunicat A.N.A.R. – A.B.A. Mureș, prin adresa cu nr. 17.449/IX/5/22.06.2021;


  Având în vedere adresa cu nr. 13.245/29.07.2021, a Administrației Naționale Apele Române - Administrația Bazinală de Apă Mureș, prin care se solicită clarificarea situației juridice a terenului aferent albiei minore a cursului de apă Târnava Mare, înscris în C.F. nr. 58297 Sighișoara, în vederea adoptării unei hotărâri a Consiliului Local Sighișoara, din care să rezulte faptul că cota de 1214/1846 teren înscris C.F. nr. 58297 Sighișoara, având categoria de folosință ape curgătoare, are ca proprietar Statul Român – domeniul public și este în administrarea Ministerului Mediului Apelor și Pădurilor, prin Administrația Națională Apele Române, urmând ca în baza acestei hotărâri să se efectueze actualizarea informațiilor înscrise în cartea funciară;


Având în vedere că terenul cu nr. cad 58297, în suprafață de 1846 mp., a fost înscris în cartea funciară cu același număr ca teren aferent construcției “pod peste râul Târnava Mare”, cu nr. cad 58297 - C1 cu suprafața construită la sol de 1846 mp., iar datele referitoare la teren evidențiază suprafața de 394 mp. ca având categoria de folosință curți - construcții (cap de pod), de 1214 mp. cu categoria de folosință ape curgătoare și de 238 mp. cu categoria de folosință curți - construcții (cap de pod);

           Având în vedere prevederile art. 14 și art. 15 din Hotărârea Consiliului Local Sighișoara nr. 169 din 30 august 2018 privind însușirea unor documentații cadastrale; 

Având în vedere prevederile art. 554 alin. (1), art. 858 - 870 și 876 - 880 din Legea nr. 287/2009 privind Codul civil, republicat, cu modificările şi completările ulterioare;
Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;      

Având în vedere prevederile Ordinului  nr. 600/2023 al Directorului General al Agenției Naționale de Cadastru și Publicitate Imobiliară pentru aprobarea Regulamentului de recepție și înscriere în evidențele de cadastru și carte funciară;

Având în vedere prevederile art. 286 și art. 287 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, în speță cele ale anexei nr. 2 la aceasta;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 5.495/09.02.2024, prin care se propune aprobarea înscrierii în C.F. nr. 58297 a dreptului de proprietate a Statului Român, cu drept de administrare A.N.A.R. – A.B.A. Mureș, asupra cotei de 1214/1846 mp. teren având categoria de folosință ape curgătoare;
Având în vedere avizele favorabile ale tuturor comisiilor pe domenii de specialitate;

În temeiul art. 129 alin. (1), alin. (2) lit. „c” și lit. „d”, alin. (7) lit. „n” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

           H O T Ă R Ă Ş T E:

Art. 1. În temeiul și prin efectul legii, Consiliul Local Sighișoara își exprimă acordul pentru înscrierea în C.F. a dreptului de proprietate a Statului Român cu drept de administrare A.N.A.R. – A.B.A. Mureș pentru cota de 1214/1846 mp. teren intravilan, având categoria de folosință ape curgătoare, reprezentând parte din albia râului Târnava Mare, înscris în C.F. nr. 58297 Sighișoara, sub nr. cad. 58297.  

Art. 2. Demersurile  necesare la B.C.P.I. Sighișoara pentru înscrierea în cartea funciară a dreptului de proprietate a Statului Român și a dreptului de administrare pentru care Consiliul Local Sighișoara și-a exprimat acordul, așa cum este prevăzut la art. 1, vor fi efectuate de către A.N.A.R. – A.B.A. Mureș.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Public Cadastru, Topometrie și Administrare Terenuri Agricole și Forestiere și Biroul Buget, Contabilitate, Salarizare – Direcția Economică din cadrul Municipiului Sighişoara și Administrația Națională Apele Române – Administrația Bazinală de Apă Mureș. 
Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

         Stupariu Călin          
                                                                                                         Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;

  1 ex. Arhitect Șef;

  1 ex. Direcţia Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  2 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Administrația Națională Apele Române – Administrația Bazinală de Apă Mureș.

15 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 21/29.02.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


